મુખ્યમંત્રી વિજય રૂપાણીએ કઠવાડા ખાતે ૧૦૮ સેવાના મુખ્ય કેમ્પસમાં યોજાયેલા કાર્યક્રમમાં જણાવ્યું હતું કે, પ્રત્યેક જિંદગી અકસ્માત પછીના પ્લેટિનમ અવરમાં કઈ રીતે બચી શકે તેનો વિચાર કરીને ૧૦૮ મોબાઈલ એપ્લિકેશન વિકસાવવામાં આવી છે, જેને પ્રત્યેક નાગરિક પોતાના મોબાઈલમાં ડાઉનલોડ કરી લે તે જરૂરી છે, ઈમર્જન્સી સમયે આ એપ ઘણી ઉપયોગી પુરવાર છે, જેની સાથે ૪ હજાર જેટલી હોસ્પિટલો-બ્લડબેન્કો જોડી દેવાઈ છે.